9.  การจัดการ

9.1 โครงสร้างการจัดการ

 โครงสร้างการจัดการของบริษัท ณ วันที่ 31 ธันวาคม 2547 เป็นดังนี้

[]

 โครงสร้างการจัดการของบริษัทประกอบด้วยคณะกรรมการทั้งหมด 3 ชุด คือ คณะกรรมการบริษัท คณะกรรมการตรวจสอบ และคณะกรรมการบริหาร และคณะผู้บริหารอีก 1 ชุด โดยคณะกรรมการและผู้บริหารของบริษัท ประกอบด้วยผู้ทรงคุณวุฒิที่มีคุณสมบัติครบตามมาตรา 68 แห่งพระราชบัญญัติบริษัทมหาชน จำกัด พ.ศ. 2535 และไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์ที่ กจ. 12/2543 เรื่อง การขออนุญาตและการอนุญาตให้เสนอขายหุ้นที่ออกใหม่ ฉบับลงวันที่ 22 มีนาคม 2543 ทุกประการ 

  คณะกรรมการบริษัท

คณะกรรมการบริษัท ณ วันที่ 31 ธันวาคม 2547 มีจำนวนรวม 9 ท่าน ประกอบด้วย

  ------------------------------ ----------------------------------------
  1. พล.ต.ท. ชัจจ์ กุลดิลก           ประธานกรรมการและประธานคณะกรรมกาตรวจสอบ

  2. ดร.พีรพันธุ์ พาลุสุข *            รองประธานกรรมการ

  3. นายสมโภชน์ อินทรานุกูล          กรรมการและกรรมการตรวจสอบ

  4. ผศ.ดร.มานวิภา อินทรทัต         กรรมการและกรรมการตรวจสอบ

  5. นายระพี สุขยางค์               กรรมการ

  6. นายภิรมย์ ปริยวัต               กรรมการ

  7. นายสนทยา น้อยเจริญ            กรรมการ

  8. นางสาวเพชรี ศิริวัฒโก           กรรมการ

  9. นายสมเกียรติ กมลบาล*          กรรมการ
  ------------------------------ ----------------------------------------

หมายเหตุ * ดร.พีรพันธ์ พาลุสุข และนายสมเกียรติ
กมลบาลได้ลาออกจากการเป็นกรรมการเมื่อวันที่ 19 มกราคม 2548 และแต่งตั้ง
พลตำรวจตรีสมยศ พุ่มพันธุ์ม่วง เป็นกรรมการและกรรมการตรวจสอบ และพ.ต.ภูษิต นิจการุณ
เป็นกรรมการ เมื่อวันที่ 20 มกราคม 2548

โดยมี นายสนทยา น้อยเจริญ เป็นเลขานุการคณะกรรมการบริษัท

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัท ประกอบด้วย นายภิรมย์ ปริยวัต ลงลายมือชื่อร่วมกับ
นายสนทยา น้อยเจริญ หรือ นายสมเกียรติ กมลบาล และประทับตราสำคัญของบริษัท

ขอบเขตอำนาจหน้าที่ และความรับผิดชอบของคณะกรรมการบริษัท

1.  ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้น ด้วยความซื่อสัตย์ สุจริต ระมัดระวัง
    และรักษาผลประโยชน์ของบริษัท

2.  กำหนดนโยบาย และทิศทางการดำเนินงานของบริษัท
    และกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจสูงสุดแก่ผู้ถือหุ้นและการเติบโตอย่างยั่งยืน

3.  พิจารณาตัดสินในเรื่องที่มีสาระสำคัญ เช่น นโยบายและแผนธุรกิจ โครงการลงทุนขนาดใหญ่
    อำนาจการบริหาร การได้มาหรือจำหน่ายไปซึ่งทรัพย์สิน และรายการอื่นใดที่กฎหมายกำหนด

4.  ประเมินผลการปฏิบัติงานและกำหนดค่าตอบแทนของฝ่ายบริหาร

5.  รับผิดชอบต่อผลประกอบการและการปฏิบัติงานของฝ่ายบริหาร

6.  จัดให้มีระบบบัญชี การรายงานทางการเงิน และการสอบบัญชีที่เชื่อถือได้
    รวมทั้งดูแลให้มีกระบวนการในการประเมินความเหมาะสมของการควบคุมภายใน
    และการตรวจสอบภายในให้มีประสิทธิภาพและประสิทธิผล การบริหารจัดการความเสี่ยง
    การรายงานทางการเงิน และการติดตามผล

7.  กำกับดูแลกิจการให้มีการปฏิบัติงานอย่างมีจริยธรรม

8.  รายงานความรับผิดชอบของคณะกรรมการในการจัดทำรายงานทางการเงิน
    โดยแสดงควบคู่กับรายงานของผู้สอบบัญชีไว้ในรายงานประจำปี และครอบคลุมในเรื่องสำคัญๆ
    ตามนโยบายข้อพึงปฏิบัติที่ดีสำหรับกรรมการของบริษัทที่จดทะเบียนในตลาดหลักทรัพย์แห่งประเทศไทย

9.  มอบหมายหรือแนะนำให้อนุกรรมการ
    หรือกรรมการผู้จัดการใหญ่พิจารณาหรือปฏิบัติในเรื่องหนึ่งเรื่องใดที่คณะกรรมการเห็นสมควร

  10. แต่งตั้งอนุกรรมการ
  หรือคณะทำงานเพื่อพิจารณาเรื่องหนึ่งเรื่องใดที่คณะกรรมการเห็นสมควร

เว้นแต่อำนาจในการดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน

1.  เรื่องที่กฎหมายกำหนดให้ต้องได้รับมติที่ประชุมผู้ถือหุ้น

2.  การทำรายการที่กรรมการมีส่วนได้เสียและอยู่ในข่ายที่กฎหมายหรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

ทั้งนี้ หากรายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัท และหรือบริษัทย่อย
กำหนดให้กรรมการซึ่งมีส่วนได้เสียในเรื่องใด ไม่มีสิทธิอนุมัติการทำรายการในเรื่องนั้น

คณะกรรมการตรวจสอบ

คณะกรรมการตรวจสอบซึ่งเป็นกรรมการชุดย่อยของคณะกรรมการบริษัท ณ วันที่ 31 ธันวาคม 2547
มีจำนวน 3 ท่าน ประกอบด้วย

  ------------------------------ ----------------------------------------
  ชื่อ                             ตำแหน่ง

  1. พล.ต.ท. ชัจจ์ กุลดิลก           ประธานคณะกรรมการตรวจสอบ

  2. ผศ.ดร.มานวิภา อินทรทัต         กรรมการตรวจสอบ

  3. นายสมโภชน์ อินทรานุกุล          กรรมการตรวจสอบ
  ------------------------------ ----------------------------------------

หมายเหตุ : พล.ต.ท.ชัจจ์ กุลดิลก ได้ลาออกจากการเป็นประธานคณะกรรมการตรวจสอบเมื่อวันที่
20 มกราคม 2548 ที่ประชุมคณะกรรมการบริษัทครั้งที่ 1/2548 เมื่อวันที่ 20 มกราคม 2548
ได้แต่งตั้งนายสมโภชน์ อินทรานุกุล และพลตำรวจตรีสมยศ พุ่มพันธุ์ม่วง
เป็นประธานคณะกรรมการตรวจสอบ และกรรมการ

โดยมี นางสาวอุศรา ภัตตาตั้ง รักษาการเป็นเลขานุการคณะกรรมการตรวจสอบ

ขอบเขตอำนาจหน้าที่ และความรับผิดชอบของคณะกรรมการตรวจสอบ

1.  สอบทานให้บริษัทมีรายงานทางการเงินถูกต้องตามที่ควร
    ตามมาตรฐานการบัญชีที่รับรองโดยทั่วไป และมีการเปิดเผยอย่างเพียงพอ

2.  สอบทานให้บริษัทมีระบบการควบคุมภายใน
    และการตรวจสอบภายในที่เหมาะสมและมีประสิทธิผล

3.  สอบทานให้บริษัทมีการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายอื่นใดที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้องครบถ้วน

6.  พิจารณาสอบทานและให้ความเห็นต่อการเข้าทำรายการที่เกี่ยวโยงกันของบริษัท และบริษัทย่อย
    ให้เป็นไปตามประกาศ ข้อกำหนด และแนวทางปฏิบัติที่เกี่ยวข้องกับตลาดหลักทรัพย์

7.  สอบทานให้บริษัทมีระบบการบริหารความเสี่ยงที่เหมาะสม และมีประสิทธิผล

8.  สอบทานและให้ความเห็นต่อแผนตรวจสอบภายใน การปฏิบัติงานของฝ่ายตรวจสอบภายใน
    และประสานงานกับผู้สอบบัญชี

9.  ให้ความเห็นชอบในการแต่งตั้ง โยกย้าย ถอดถอน และการพิจารณาผลการปฏิบัติงาน
    ความดีความชอบของผู้จัดการตรวจสอบภายใน

10. จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

11. รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่างน้อยปีละ
    4 ครั้ง

ทั้งนี้ หากรายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัท และหรือบริษัทย่อย
กำหนดให้กรรมการซึ่งมีส่วนได้เสียในเรื่องใด ไม่มีสิทธิอนุมัติการทำรายการในเรื่องนั้น

  คณะกรรมการบริหาร

 คณะกรรมการบริหารของบริษัท ณ วันที่ 31 ธันวาคม 2547 ประกอบด้วย

  -------------------------------- --------------------------------------
  ชื่อ                               ตำแหน่ง

  1. นายระพี สุขยางค์                 ประธานกรรมการบริหาร

  2. นายภิรมย์ ปริยวัต                 กรรมการบริหาร

  3. นายสนทยา น้อยเจริญ              กรรมการบริหาร
  -------------------------------- --------------------------------------

ขอบเขต อำนาจหน้าที่ของคณะกรรมการบริหาร

1.  กำหนดนโยบาย กลยุทธ์ โครงสร้างการบริหารงาน
    และอำนาจการบริหารงานของบริษัทให้สอดคล้องและสนับสนุนต่อสภาพเศรษฐกิจ
    เพื่อเสนอต่อคณะกรรมการบริษัท

2.  พิจารณาให้ความเห็นต่อแผนการดำเนินธุรกิจ
    และการจัดสรรงบประมาณประจำปีตามที่ฝ่ายบริหารเสนอมา
    เพื่อเสนอต่อคณะกรรมการบริษัทต่อไป

3.  กำกับดูแล ติดตามผลการดำเนินงานของบริษัทให้เป็นไปอย่างมีประสิทธิภาพ
    และเหมาะสมกับภาวะของธุรกิจ
    เพื่อประโยชน์ต่อการบริหารกิจการและดำเนินงานของบริษัทให้บรรลุวัตถุประสงค์ตามนโยบายและแผนธุรกิจที่คณะกรรมการบริษัทกำหนดไว้

4.  ดำเนินการอื่นๆ ตามที่คณะกรรมการบริษัทมอบหมายเป็นคราวๆ ไป

5.  มอบอำนาจหน้าที่ให้พนักงานระดับบริหารของบริษัท มีอำนาจกระทำการในเรื่องใดเรื่องหนึ่ง
    หรือหลายเรื่อง ตามที่คณะกรรมการบริหารพิจารณาเห็นสมควร

ทั้งนี้
อำนาจของคณะกรรมการบริหารตลอดจนการมอบอำนาจแก่บุคคลอื่นที่คณะกรรมการบริหารเห็นสมควร
จะไม่รวมถึงอำนาจและ/หรือการมอบอำนาจในการอนุมัติรายการใดๆ ที่ตนเองหรือบุคคลที่เกี่ยวข้อง
ซึ่งอาจมีความขัดแย้งทางผลประโยชน์ มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัท หรือบริษัทย่อย
ตามเกณฑ์ของตลาดหลักทรัพย์แห่งประทศไทย
หรือรายการที่ไม่อยู่ภายใต้การดำเนินธุรกิจทั่วไปของบริษัท และ/หรือที่ประชุมผู้ถือหุ้น
เพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

ผู้บริหาร

 ผู้บริหารของบริษัท ณ วันที่ 31 ธันวาคม 2547 ประกอบด้วย

  ----------------------------- -----------------------------------------
  ชื่อ                            ตำแหน่ง

  1. นายภิรมย์ ปริยวัต              กรรมการผู้จัดการใหญ่

  2. นายสนทยา น้อยเจริญ           หัวหน้าเจ้าหน้าที่บริหารฝ่ายปฏิบัติการ (Chief
                                Operation Officer หรือ COO)
                                และรักษาการแทนหัวหน้าเจ้าหน้าที่บริหารฝ่ายการเงิน
                                (Chief Financial Officer หรือ CFO)

  3. นายสมนึก จันทรักษา            ผู้อำนวยการฝ่ายทรัพยากรบุคคล

  4. นางสาวอุศรา ภัตตาตั้ง          ผู้จัดการฝ่ายบัญชีและการเงิน
  ----------------------------- -----------------------------------------

หมายเหตุ: ปัจจุบัน บริษัทได้ว่าจ้างบริษัทภายนอก คือ บริษัท สำนักงาน ทีเอเอส จำกัด
เพื่อดำเนินการตรวจสอบและประเมินระบบควบคุมภายในของบริษัทย่อย

ขอบเขต อำนาจหน้าที่ของกรรมการผู้จัดการใหญ่

1.  ดำเนินการตามที่คณะกรรมการบริษัท หรือคณะกรรมการบริหารได้มอบหมาย
    ซึ่งอยู่ภายใต้กฎระเบียบ และข้อบังคับของบริษัท

2.  มีอำนาจออกคำสั่ง ระเบียบ ประกาศ บันทึก เพื่อให้การปฏิบัติงานเป็นไปตามนโยบาย
    และผลประโยชน์ของบริษัท และเพื่อรักษาระเบียบวินัยการทำงานภายในองค์กร

3.  มีอำนาจกระทำการและแสดงตนเป็นตัวแทนของบริษัท ต่อบุคคลภายนอกในกิจการที่เกี่ยวข้อง
    และเป็นประโยชน์ต่อบริษัท

4.  อนุมัติการแต่งตั้งที่ปรึกษาด้านต่างๆ ที่จำเป็นต่อการดำเนินงานของบริษัท

5.  เป็นผู้รับมอบอำนาจของบริษัทในการบริหารกิจการของบริษัทให้เป็นตามวัตถุประสงค์ ข้อบังคับ
    นโยบาย ระเบียบ ข้อกำหนด คำสั่ง มติที่ประชุมผู้ถือหุ้น มติที่ประชุมคณะกรรมการบริษัท
    หรือมติที่ประชุมคณะกรรมการบริหาร ทุกประการ

6.  มีอำนาจ หน้าที่ และความรับผิดชอบในการจัดการบริษัทย่อย และฝ่ายงานต่างๆ ในบริษัท

7.  รับผิดชอบในการจัดทำแผนกลยุทธ์ และแผนงบประมาณประจำปีของบริษัท
    เพื่อขอความเห็นชอบต่อคณะกรรมการบริษัท

ทั้งนี้
อำนาจของกรรมการผู้จัดการใหญ่ตลอดจนการมอบอำนาจแก่บุคคลอื่นที่กรรมการผู้จัดการใหญ่เห็นสมควร
จะไม่รวมถึงอำนาจและ/หรือการมอบอำนาจในการอนุมัติรายการใด ๆ
ที่ตนเองหรือบุคคลที่เกี่ยวข้อง ซึ่งอาจมีความขัดแย้งทางผลประโยชน์ มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทและหรือบริษัทย่อย
ตามเกณฑ์ของตลาดหลักทรัพย์แห่งประทศไทย
หรือรายการที่ไม่อยู่ภายใต้การดำเนินธุรกิจทั่วไปของบริษัท และ/หรือที่ประชุมผู้ถือหุ้น
เพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

การอื่นใดนอกเหนือจากที่กล่าวมาข้างต้น กรรมการผู้จัดการใหญ่ไม่สามารถกระทำได้
เว้นแต่จะได้รับมอบหมายจากที่ประชุมคณะกรรมการบริษัทเป็นคราว ๆไป

9.2 การสรรหากรรมการและผู้บริหาร

บริษัทไม่มีคณะกรรมการสรรหาโดยในการคัดเลือกบุคคลที่จะได้รับการแต่งตั้งเป็นกรรมการ
คณะกรรมการบริษัทจะพิจารณาจากความรู้ ความสามารถ ประสบการณ์ที่เกี่ยวข้องกับธุรกิจ
และต้องมีคุณสมบัติตามเกณฑ์ของพระราชบัญญัติบริษัทมหาชนจำกัด พ.ศ. 2535
และตามประกาศของสำนักงาน ก.ล.ต. ที่เกี่ยวข้อง
พร้อมทั้งเสนอรายชื่อผู้ที่จะแต่งตั้งเป็นกรรมการให้ที่ประชุมผู้ถือหุ้นของบริษัทพิจารณาอนุมัติตามข้อบังคับของบริษัท
ซึ่งมีวิธีการดังต่อไปนี้

1) ในการลงคะแนนเสียงเลือกตั้งกรรมการให้ใช้เสียงข้างมาก
โดยให้ถือว่าผู้ถือหุ้นแต่ละคนมีคะแนนเสียงเท่ากับหนึ่งหุ้นต่อหนึ่งเสียง (1 หุ้นต่อ 1 เสียง)

2)  ให้ผู้ถือหุ้นลงคะแนนเสียงเลือกบุคคลคนเดียว หรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  3) บุคคลซึ่งได้รับคะแนนเสียงสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  หรือพึงเลือกตั้งในครั้งนั้น ให้ประธานที่ประชุมออกเสียงได้เพิ่มขึ้นอีกหนึ่งเสียง เป็นเสียงชี้ขาด

  ทั้งนี้ ในการประชุมผู้ถือหุ้นสามัญประจำปีทุกครั้ง
  ให้กรรมการออกจากตำแหน่งเป็นจำนวนหนึ่งในสาม
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม กรรมการที่จะต้องออกจากตำแหน่งในปีแรก
  และปีที่สองภายหลังจดทะเบียนบริษัทนั้น ให้จับฉลากกันว่าผู้ใดจะออก ส่วนปีหลังๆ ต่อไป
  ให้กรรมการคนที่อยู่ในตำแหน่งนานที่สุดนั้น เป็นผู้ออกจากตำแหน่ง
  กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

บริษัท อีสเทิร์นไวร์ จำกัด (มหาชน)

ก) ค่าตอบแทนกรรมการ

ในปี 2547
บริษัทได้จ่ายค่าตอบแทนที่เป็นตัวเงินในรูปเหมาจ่ายรายเดือนสำหรับค่าเบื้ยประชุมและค่าพาหนะในการเดินทางให้แก่กรรมการจำนวน
9 ท่าน เป็นเงิน 1,883,000 บาท ตามลำดับ

ข) ค่าตอบแทนผู้บริหาร

ในปี 2547 บริษัทได้จ่ายค่าตอบแทนแก่ผู้บริหาร จำนวน 6 ท่าน (รวมค่าตอบแทนของคุณระพี
สุขยางค์ ในฐานะประธานกรรมการบริหาร และคุณสมเกียรติ กมลบาลที่ลาออก) ในรูปเงินเดือน
และค่าเบี้ยประชุม คิดเป็นมูลค่ารวมทั้งสิ้น 4,485,306.49 บาท

บริษัท ระยองไวร์ อินดัสตรีส์ จำกัด

ก) ค่าตอบแทนกรรมการ

  - ไม่มี -

ข) ค่าตอบแทนผู้บริหาร

ในปี 2547 บริษัทได้จ่ายค่าตอบแทนแก่ผู้บริหาร จำนวน 14 ท่าน ในรูปเงินเดือน
คิดเป็นมูลค่ารวมทั้งสิ้น 6,964,747 บาท

2.  ค่าตอบแทนอื่นๆ

  - ไม่มี -

4.  การกำกับดูแลกิจการ

ในปี 2546 ที่ผ่านมา
เนื่องจากบริษัทอยู่ภายใต้การดำเนินงานตามแผนฟื้นฟูกิจการจึงไม่มีการประชุมคณะกรรมการบริษัท
การบริหารงานดำเนินการโดยผู้บริหารแผน และคณะกรรมการเจ้าหนี้
โดยมีทั้งคณะกรรมการเจ้าหนี้ของบริษัท และบริษัทย่อย

อย่างไรก็ตาม ในปี 2547 บริษัทสามารถดำเนินการตามแผนฟื้นฟูกิจการเป็นผลสำเร็จ
ทำให้ศาลล้มละลายกลางได้มีคำสั่งยกเลิกแผนฟื้นฟูกิจการเมื่อวันที่ 10 มีนาคม 2547
ทำให้คณะกรรมการบริษัทสามารถกลับเข้าบริหารงานได้เหมือนปกติ
เนื่องจากโครงสร้างการถือหุ้นของบริษัทมีการเปลี่ยนแปลง
จึงส่งผลให้มีการเปลี่ยนแปลงในโครงสร้างของการจัดการบริษัทด้วย

ทั้งนี้ ที่ผ่านมา บริษัทได้ปฏิบัติตามหลักการของการกำกับดูแลกิจการที่ดี 15 ข้อ
ตามแนวทางของตลาดหลักทรัพย์แห่งประเทศไทย ซึ่งสามารถสรุปได้ดังนี้

1.  นโยบายเกี่ยวกับการกำกับดูแลกิจการ

คณะกรรมการบริษัทมีความมุ่งมั่น และตั้งใจที่จะปฏิบัติตามหลักการกำกับดูแลกิจการ
หรือบรรษัทภิบาลที่ดี
เพื่อช่วยให้ผู้ลงทุนและสาธารณชนได้รับทราบและตรวจสอบการดำเนินงานของบริษัทได้
โดยให้ความสำคัญต่อระบบการควบคุมและการตรวจสอบภายใน ความโปร่งใสในการดำเนินกิจการ
การเปิดเผยข้อมูลอย่างเพียงพอแก่ผู้เกี่ยวข้องทุกฝ่ายทั้งภายในและภายนอกองค์กร
และจะบริหารงานด้วยความรอบคอบระมัดระวัง โดยคำนึงถึงความเสี่ยงต่อการดำเนินธุรกิจอยู่เสมอ

นอกจากนี้ บริษัทมีนโยบายให้กรรมการเข้าอบรมหลักสูตรสำหรับกรรมการ เพื่อให้ทราบภาระ
บทบาท หน้าที่ของการเป็นกรรมการบริษัทจดทะเบียน ซึ่งจัดโดยสมาคมส่งเสริมกรรมการบริษัทไทย
(IOD) ซึ่งปัจจุบัน มีกรรมการผ่านการอบรมแล้วจำนวน 7 ท่านจากจำนวนกรรมการ 9 ท่าน

2.  สิทธิของผู้ถือหุ้น

บริษัทมีนโยบายให้ความสำคัญเกี่ยวกับสิทธิของผู้ถือหุ้นทุกๆ คนอย่างเท่าเทียมกัน
โดยจะมีการเปิดเผยข้อมูลที่สำคัญและความคืบหน้าจากผลการดำเนินงานให้ผู้ถือหุ้นทราบอย่างสม่ำเสมอ
โดยผ่านทางตลาดหลักทรัพย์แห่งประเทศไทย สำหรับในกรณีที่ต้องขอมติอนุมัติจากที่ประชุมผู้ถือหุ้น
บริษัทจะดำเนินการจัดส่งหนังสือนัดประชุม
รายละเอียดวาระการประชุมและข้อมูลประกอบการประชุมให้แก่ผู้ถือหุ้นรับทราบล่วงหน้า
และมีการจัดทำรายงานการประชุมผู้ถือหุ้นทุกครั้ง เพื่อให้ผู้ถือหุ้นสามารถตรวจสอบผลการประชุมได้

3.  สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ทั้งลูกค้า เจ้าหนี้ คู่แข่ง ผู้ถือหุ้น
ตลอดจนพนักงาน และชุมชน เพื่อให้มั่นใจว่า
สิทธิขั้นพื้นฐานของผู้มีส่วนได้เสียเหล่านี้ได้รับการคุ้มครองและดูแลเป็นอย่างดีตามข้อกำหนดของกฎหมาย
และกฎระเบียบต่างๆ ที่เกี่ยวข้อง

4.  การประชุมผู้ถือหุ้น

ในปี 2546
บริษัทไม่มีการจัดประชุมผู้ถือหุ้นเนื่องจากบริษัทอยู่ระหว่างการฟื้นฟูกิจการภายใต้กระบวนการของศาลล้มละลายกลาง
อย่างไรก็ตาม
บริษัทได้จัดส่งงบการเงินประจำปีและคำอธิบายถึงความคืบหน้าของการดำเนินงานในรอบปีให้ผู้ถือหุ้นได้ทราบโดยครบถ้วน

นอกจากนี้ เนื่องจากปัจจุบัน ศาลล้มละลายกลางได้มีคำสั่งยกเลิกการฟื้นฟูกิจการของบริษัทแล้ว
ดังนั้น ตั้งแต่ปี 2547 เป็นต้นไป
บริษัทจะจัดให้มีการประชุมผู้ถือหุ้นอย่างเหมาะสมตามพระราชบัญญัติบริษัทมหาชนจำกัด พ.ศ. 2535
และกฎระเบียบของตลาดหลักทรัพย์แห่งประเทศไทย
โดยจะจัดให้มีข้อมูลและระยะเวลาที่เพียงพอในการพิจารณา
และจะส่งเสริมให้ผู้ถือหุ้นมีโอกาสอย่างเท่าเทียมกันในการแสดงความเห็นและตั้งคำถามได้เมื่อต้องการ
ตามวาระการประชุมและเรื่องที่เสนอ
พร้อมทั้งจัดให้มีหนังสือมอบฉันทะให้กับกรรมการตรวจสอบสำหรับผู้ถือหุ้นที่ไม่สามารถเข้าร่วมประชุมได้ด้วยตนเอง

5.  ภาวะผู้นำและวิสัยทัศน์

คณะกรรมการได้มีส่วนร่วมในการกำหนดกลยุทธ์ เป้าหมาย แผนธุรกิจ และงบประมาณของบริษัท
ตลอดจนกำกับดูแลให้ฝ่ายจัดการดำเนินการให้เป็นไปตามแผนงานของบริษัท
และงบประมาณที่กำหนดไว้อย่างมีประสิทธิภาพและประสิทธิผล เพื่อให้เกิดประโยชน์สูงสุดแก่บริษัท
และผลตอบแทนสูงสุดแก่ผู้ถือหุ้นของบริษัท

6.  ความขัดแย้งทางผลประโยชน์

คณะกรรมการบริษัทจะพิจารณาการทำรายการระหว่างกันที่มี
หรืออาจเกิดความขัดแย้งทางผลประโยชน์ระหว่างกรรมการ ผู้บริหาร ผู้ถือหุ้น และบุคคลที่เกี่ยวข้อง
ของบริษัทและหรือบริษัทย่อย ด้วยความรอบคอบ และสมเหตุสมผล
ตลอดจนเปิดเผยข้อมูลอย่างครบถ้วนไว้ในหมายเหตุประกอบงบการเงิน รายงานประจำปี
และแบบแสดงรายการข้อมูลบริษัทประจำปี (แบบ 56-1)
เพื่อผลประโยชน์ของบริษัทและผู้ถือหุ้นโดยรวมเป็นสำคัญ
โดยยึดถือการปฏิบัติตามหลักเกณฑ์และวิธีการของตลาดหลักทรัพย์แห่งประเทศไทยอย่างเคร่งครัด
กล่าวคือ ผู้ที่มีส่วนได้เสียจะต้องงดออกเสียงในวาระที่เกี่ยวข้องกับตน
รวมทั้งให้กรรมการตรวจสอบและที่ปรึกษาทางการเงินอิสระ หรือผู้เชี่ยวชาญเฉพาะด้าน
(ถ้าจำเป็น)
พิจารณาให้ความเห็นเกี่ยวกับความจำเป็นและความเหมาะสมของการทำรายการที่เกี่ยวโยงกันนั้น

นอกจากนี้ ยังมีการดูแลให้กรรมการ ผู้บริหาร และผู้ที่เกี่ยวข้อง ปฏิบัติตามมาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
เรื่องการเปิดเผยข้อมูลการถือครองหลักทรัพย์
และห้ามมิให้มีการใช้ข้อมูลภายในเพื่อประโยชน์ของตนเองและผู้ที่เกี่ยวข้อง
สำหรับในการดูแลเรื่องการใช้ข้อมูลภายใน
ได้มีการกำหนดให้เฉพาะผู้ที่เกี่ยวข้องกับการปฏิบัติงานโดยตรงเท่านั้นที่จะได้รับข้อมูล
โดยข้อมูลที่เป็นความลับ และข้อมูลที่จะมีผลกระทบต่อการดำเนินงานของบริษัท
ได้มีการกำหนดบุคคลที่มีสิทธิในการเรียกใช้ข้อมูลภายใน
โดยมีรหัสผ่านเฉพาะบุคคลในการเข้าสู่ระบบงานคอมพิวเตอร์

7.  จริยธรรมธุรกิจ

บริษัทได้ให้ความสำคัญกับการมีจริยธรรมธุรกิจ โดยได้กำหนดนโยบายและชี้แจงให้คณะกรรมการ
ผู้บริหาร และพนักงาน ยึดถือเป็นแนวทางในการปฏิบัติหน้าที่ ด้วยความซื่อสัตย์ สุจริต
และรับผิดชอบต่อผู้มีส่วนได้เสีย ผู้ถือหุ้น และทุกฝ่ายที่เกี่ยวข้องอยู่ตลอดเวลา
เพื่อเป็นการสร้างวัฒนธรรมขององค์กรให้สำนึกในความรับผิดชอบต่อสังคมอยู่เสมอ

8.  การถ่วงดุลของกรรมการที่ไม่เป็นผู้บริหาร

  ปัจจุบัน คณะกรรมการบริษัทมีจำนวน 9 ท่าน ประกอบด้วย

-   กรรมการที่เป็นผู้บริหาร 3 ท่าน

-   กรรมการที่ไม่ได้เป็นผู้บริหาร 3 ท่าน

-   กรรมการที่เป็นอิสระ 3 ท่าน

บริษัทมีกรรมการที่ไม่ได้เป็นผู้บริหารและกรรมการที่เป็นอิสระคิดเป็นร้อยละ 66.67
ของจำนวนกรรมการทั้งหมด ซึ่งสามารถถ่วงดุลอำนาจในการบริหารได้

9.  การรวมหรือแยกตำแหน่ง

ประธานกรรมการและประธานกรรมการบริหารไม่มีความสัมพันธ์ใดๆ กับกรรมการผู้จัดการใหญ่
และไม่ได้เป็นบุคคลเดียวกัน
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ
รวมทั้งมีการกำหนดขอบเขตอำนาจหน้าที่ของคณะกรรมการแต่ละคณะอย่างชัดเจน
เพื่อป้องกันไม่ให้กรรมการและผู้บริหารคนใดคนหนึ่งมีอำนาจโดยไม่จำกัด
และสามารถที่จะสอบทานการบริหารงานได้

10. ค่าตอบแทนกรรมการและผู้บริหาร

ค่าตอบแทนกรรมการ:
บริษัทได้กำหนดค่าตอบแทนกรรมการไว้เพียงพอที่จะดึงดูดและรักษากรรมการที่มีคุณสมบัติที่ต้องการไว้ได้
โดยได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมาย
และสอดคล้องกับมติของที่ประชุมผู้ถือหุ้น

ค่าตอบแทนผู้บริหาร:
ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินงานของบริษัทและผลการดำเนินงานและความรับผิดชอบของผู้บริหารแต่ละท่าน
โดยปัจจุบัน บริษัทไม่มีอนุกรรมการกำหนดค่าตอบแทน
ทั้งนี้การกำหนดค่าตอบแทนบริษัทจะมีการพิจารณาให้อยู่ในระดับเดียวกับอุตสาหกรรมประเภทเดียวกัน

11. การประชุมคณะกรรมการ

ในปี 2546 บริษัทไม่มีการประชุมคณะกรรมการ เนื่องจากอยู่ระหว่างการฟื้นฟูกิจการ
ทำให้การบริหารงานดำเนินการโดยผู้บริหารแผนและกลุ่มเจ้าหนี้ อย่างไรก็ตาม ปัจจุบัน
บริษัทสามารถฟื้นฟูกิจการเป็นผลสำเร็จ ทำให้คณะกรรมการสามารถจัดประชุมได้เป็นปกติตั้งแต่ปี
2547 เป็นต้นไป ทั้งนี้
บริษัทจะจัดให้มีการประชุมคณะกรรมการและดำเนินการประชุมตามข้อบังคับของบริษัท
กฎหมายว่าด้วยบริษัทมหาชน และกฎระเบียบของตลาดหลักทรัพย์แห่งประเทศไทย
รวมทั้งมีการจดบันทึกการประชุมเป็นลายลักษณ์อักษรเพื่อรายงานผลการประชุม
และเก็บรวบรวมรายงานการประชุมที่ผ่านการรับรองจากคณะกรรมการไว้เพื่อให้คณะกรรมการและผู้เกี่ยวข้องสามารถตรวจสอบได้

ในปี 2547 ที่ผ่านมา การเข้าร่วมประชุมของกรรมการแต่ละท่าน
ซึ่งได้รับการแต่งตั้งจากที่ประชุมสามัญผู้ถือหุ้นประจำปี 2547 เมื่อวันที่ 29 เมษายน 2547 ดังนี้

+--------------------------+-------------+-------------+-------------+
| รายชื่อ                    | คณะ         | คณะกรรมการ  | คณะก        |
|                          | กรรมการบริษัท |             | รรมการบริหาร |
|                          |             | ตรวจสอบ     |             |
+--------------------------+-------------+-------------+-------------+
| 1. พล.ต.ท. ชัจจ์ กุลดิลก     | 12/12       | 5/5         |             |
+--------------------------+-------------+-------------+-------------+
| 2. ดร.พีรพันธุ์ พาลุสุข        | 7/12        |             |             |
+--------------------------+-------------+-------------+-------------+
| 3. นายสมโภชน์ อินทรานุกูล *  | 6/12        | 2/5         |             |
+--------------------------+-------------+-------------+-------------+
| 4. ผศ.ดร.มานวิภา อินทรทัต   | 10/12       | 5/5         |             |
+--------------------------+-------------+-------------+-------------+
| 5. นายระพี สุขยางค์         | 11/12       |             | 15/15       |
+--------------------------+-------------+-------------+-------------+
| 6. นายภิรมย์ ปริยวัต         | 12/12       |             | 14/15       |
+--------------------------+-------------+-------------+-------------+
| 7. นายสนทยา น้อยเจริญ      | 12/12       |             | 14/15       |
+--------------------------+-------------+-------------+-------------+
| 8. นางสาวเพชรี ศิริวัฒโก     | 9/12        |             |             |
+--------------------------+-------------+-------------+-------------+
| 9. นายสมเกียรติ กมลบาล**   | 8/12        |             | 8/15        |
+--------------------------+-------------+-------------+-------------+

หมายเหตุ * นายสมโภชน์ อินทรานูกูล ได้รับแต่งตั้งเป็นกรรมการบริษัทและกรรมการตรวจสอบ เมื่อ วันที่ 4 สิงหาคม 2547

** นายสมเกียนติ กมลบาล ได้ลาออกจาการเป็นกรรมการบริหาร เมื่อ วันที่ 1 กันยายน 2547

12. คณะอนุกรรมการ

คณะกรรมการบริษัทได้จัดให้มีคณะอนุกรรมการ 2 ชุด คือ

1)  คณะกรรมการตรวจสอบ ประกอบด้วยกรรมการ 3 ท่าน
    โดยกรรมการทุกท่านต้องเป็นกรรมการอิสระของบริษัท มีวาระการดำรงตำแหน่งคราวละ 1 ปี
    ทั้งนี้ คณะกรรมการตรวจสอบมีขอบเขตอำนาจหน้าที่ และความรับผิดชอบตามที่ระบุไว้ในข้อ
    9.1 เรื่องโครงสร้างการจัดการ

2)  คณะกรรมการบริหาร ประกอบด้วยกรรมการ 3 ท่าน เพื่อช่วยในการบริหารกิจการของบริษัท
    ทั้งนี้ คณะกรรมการบริหารมีขอบเขตอำนาจหน้าที่ และความรับผิดชอบตามที่ระบุไว้ในข้อ 9.1
    เรื่องโครงสร้างการจัดการ

13. ระบบการควบคุมและตรวจสอบภายใน

บริษัทได้ให้ความสำคัญต่อระบบควบคุมภายในทั้งในระดับบริหาร และระดับปฏิบัติงานที่มีประสิทธิภาพ
จึงได้กำหนดขอบเขตอำนาจหน้าที่ และความรับผิดชอบของคณะกรรมการบริษัท
คณะกรรมการตรวจสอบ และกรรมการผู้จัดการใหญ่ ไว้เป็นลายลักษณ์อักษรอย่างชัดเจน
คณะกรรมการในบริษัทย่อยจะเป็นคนละคณะกันกับคณะกรรมการของบริษัท
แต่บริษัทย่อยจะรายงานผลการดำเนินงานให้คณะกรรมการบริษัทรับทราบตลอด
นอกจากนี้ยังมีการควบคุมภายในที่เกี่ยวกับระบบการเงิน
โดยบริษัทได้จัดให้มีระบบรายงานทางการเงินเสนอผู้บริหารสายงานที่รับผิดชอบ

เมื่อเดือน ธันวาคม 2547 บริษัทได้แต่งตั้งบริษัท สำนักงาน ทีเอเอส จำกัด
เป็นผู้ตรวจสอบภายในของบริษัท

14. รายงานของคณะกรรมการ

ในปี 2546 ผู้บริหารแผนฟื้นฟูกิจการเป็นผู้รับผิดชอบต่องบการเงินรวมของบริษัทและบริษัทย่อย
และสารสนเทศทางการเงินที่ปรากฏในรายงานประจำปี อย่างไรก็ตาม ในปี 2547
คณะกรรมการบริษัทจะเป็นผู้รับผิดชอบต่องบการเงินรวมและสารสนเทศในรายงานประจำปีของบริษัท
โดยมอบหมายให้คณะกรรมการตรวจสอบสอบทานงบการเงินรวม
และรายการระหว่างกันก่อนนำเสนอต่อคณะกรรมการบริษัท นอกจากนี้
คณะกรรมการบริษัทจะจัดทำรายงานคณะกรรมการประจำปีเพื่อเสนอต่อที่ประชุมผู้ถือหุ้น
โดยจะมีข้อมูลครอบคลุมเรื่องสำคัญๆ ที่เกิดขึ้นในระหว่างปี
และเป็นไปตามข้อพึงปฏิบัติที่ดีสำหรับกรรมการบริษัทจดทะเบียนที่ตลาดหลักทรัพย์เสนอแนะ
ตลอดจนการรายงานถึงความรับผิดชอบในการจัดทำรายงานทางการเงิน
โดยผ่านคณะกรรมการตรวจสอบ

15. ความสัมพันธ์กับผู้ลงทุน

คณะกรรมการบริษัทตระหนักดีว่าข้อมูลของบริษัท ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้ส่วนเสียของบริษัท
บริษัทจึงมีนโยบายที่จะเปิดเผยข้อมูลที่สำคัญของบริษัทและบริษัทย่อยผ่านทางสื่อต่างๆ
ตามที่ตลาดหลักทรัพย์แห่งประเทศไทยกำหนด อย่างถูกต้อง ครบถ้วน ตรงต่อความเป็นจริง
เชื่อถือได้ สม่ำเสมอ และทันเวลา
โดยปัจจุบันได้มอบหมายให้ฝ่ายปฏิบัติการของบริษัทและฝ่ายบริหารของบริษัท
เป็นผู้รับผิดชอบในการสื่อสารกับผู้ถือหุ้น นักวิเคราะห์ ผู้ลงทุน และผู้ที่สนใจทั่วไป
โดยสามารถติดต่อขอทราบข้อมูลบริษัทและบริษัทย่อยได้ที่โทร. 0-2682-6345 หรือโทรสาร
0-2682-6344 หรือที่ e-mail address: www.ewc.co.th หรือ rwi.co.th หรือ
rwi2000@cscom.com ทั้งนี้ ในอนาคต
บริษัทมีแผนที่จะแต่งตั้งพนักงานทางด้านนักลงทุนสัมพันธ์ขึ้นมารับผิดชอบร่วมกับผู้บริหารในการให้ข้อมูลที่สำคัญของบริษัทและบริษัทย่อยกับนักลงทุนต่อไป

9.5 การกำกับดูแลเรื่องการใช้ข้อมูลภายใน

บริษัทมีนโยบายและวิธีการในการดูแลผู้บริหารในการนำข้อมูลภายในของบริษัท
และบริษัทย่อยไปใช้เพื่อประโยชน์ส่วนตนหรือผู้อื่น ดังนี้

-   บริษัทมีนโยบายให้กรรมการเข้าอบรมหลักสูตรสำหรับกรรมการ เพื่อให้ทราบภาระ บทบาท
    หน้าที่ของการเป็นกรรมการบริษัทจดทะเบียน ซึ่งจัดโดยสมาคมส่งเสริมกรรมการบริษัทไทย
    (IOD) ซึ่งปัจจุบัน มีกรรมการผ่านการอบรมแล้วจำนวน 7 ท่าน
    รวมทั้งให้ความรู้แก่ผู้บริหารในฝ่ายต่างๆ
    เกี่ยวกับหน้าที่ผู้บริหารที่ต้องรายงานการถือหลักทรัพย์ของบริษัท
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามกฎเกณฑ์ข้อกำหนดของตลาดหลักทรัพย์แห่งประเทศไทย.

-   บริษัทดำเนินการแจ้งให้กรรมการ ผู้บริหาร และผู้สอบบัญชีของบริษัท
    ทราบและเข้าใจถึงภาระหน้าที่ในการรายงานการถือครองหลักทรัพย์
    และการเปลี่ยนแปลงการถือครองหลักทรัพย์ในบริษัทของตนเอง คู่สมรส
    และบุตรที่ยังไม่บรรลุนิติภาวะต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ.
    2535

-   บริษัทมีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัท
    และบริษัทย่อย ซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น
    ซึ่งรวมถึงการซื้อขายหลักทรัพย์ของบริษัท โดยกรรมการ ผู้บริหาร
    และพนักงานที่อยู่ในหน่วยงานที่ทราบข้อมูลภายใน
    จะต้องระงับการซื้อขายหลักทรัพย์ของบริษัทในช่วง 1
    เดือนก่อนการเปิดเผยงบการเงินต่อสาธารณชน

9.6 บุคคลากร

9.6.1 จำนวนพนักงานทั้งหมดของบริษัท

9.6.1 จำนวนพนักงานทั้งหมดของบริษัท

จำนวนพนักงานของบริษัท และบริษัทย่อย 31 ธันวาคม 2547 (ไม่รวมผู้บริหาร) มีจำนวนรวมทั้งสิ้น
และ 250 คน โดยบริษัทได้จ่ายค่าตอบแทนในรูปของเงินเดือน เบี้ยขยันและเงินพิเศษ โบนัส
และค่าตอบแทนอื่นๆ เป็นจำนวนเงิน เป็นจำนวนเงินรวม 31,130,209.40 บาท ในปี 2547
โดยแบ่งเป็นพนักงานตามสายงาน ดังนี้

ณ วันที่ 31 ธันวาคม 2547

พนักงานสายการผลิต 204 คน

พนักงานสายการตลาดและขาย 8 คน

พนักงานสายบัญชีและการเงิน 12 คน

ฝ่ายบริหาร สำนักงาน และจัดการ 26 คน

รวมจำนวนพนักงานทั้งสิ้น 250 คน

2.  การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

  - ไม่มี -

9.6.3 ข้อพิพาทด้านแรงงานที่สำคัญในระยะ 3 ปีที่ผ่านมา

  - ไม่มี -

9.6.4 โยบายในการพัฒนาพนักงาน

  บริษัทมีนโยบายส่งเสริมด้านการพัฒนาพนักงานอย่างต่อเนื่องมาโดยตลอด
  โดยมุ่งเน้นให้พนักงานได้รับการฝึกอบรมที่จะเป็นประโยชน์ต่อการทำงานของบริษัท
  ทั้งในด้านทักษะการบริหาร การทำงานเป็นทีม และทักษะด้านวิชาชีพเฉพาะทาง
  โดยมีการจัดฝึกอบรมทั้งภายในและภายนอกสถานที่ (In-house training & Outside
  training) รวมทั้งมีการฝึกอบรมความรู้และทักษะในการทำงานสภาพจริง
  โดยมีหัวหน้างานคอยดูแลและให้คำแนะนำ (On the job training)
  ทั้งนี้ในแต่ละปีบริษัทจะมีการตั้งงบประมาณสำหรับการดำเนินการในด้านดังกล่าวไว้ทุกปี
  โดยจะพิจารณาถึงความเหมาะสมเป็นสำคัญ